stanford-oval/wikipedia huggingface dataset:
Mi Fu
Historiallinen tausta

Maisemamaalauksen yleistymisen jälkeen seurasi aika, jolloin taiteilijat maalasivat muun muassa uskonnollisia hahmoja, lintuja, kukkia ja bambu-maalauksia maisemien ohella. Nämä taidemaalarit olivat kaikki hyvin älykkäitä ja useimmille maalaaminen ei ollut ainoa ammatti vaan vain yksi tapa ilmaista älyllisiä reaktioita suhteessa ympäröivään maailmaan ja luontoon. Runous ja kuvallinen kirjoittaminen olivat tavallaan maalaamista arvostetumpia taidemuotoja. Taiteilijat työskentelivät usein valtion virkamiehinä elleivät he kyenneet elämään perheensä varojen turvin. Vaikka jotkin heistä olivat kalligrafian mestareita, he kuitenkin pyrkivät välttelemään julkisuutta ja heitä alettiin kutsua herrasmiesmaalareiksi. Taide oli näille henkilöille enemmänkin harrastus kuin työ. Kaikesta huolimatta heidän ammattitaitonsa perusta oli kalligrafian opinnoissa, jotka mahdollistivat heidän välittää ajatuksia symbolien välityksellä yhtä vaivattomasti kuin tavallisten kirjainten avulla. Heidän taiteelleen onkin ominaista hyvin intiimi ilmaisu.
Mi Fu oli hyvin lahjakas herrasmiesmaalari. Hän ei ollut runoilija tai filosofi, mutta hän oli loistava intellektuelli. Hänellä oli kyky tehdä tarkkoja taiteellisia havaintoja ja hänen huumorintajunsa sekä kirjallisen ilmaisun kyky toivat hänelle aseman Kiinan johtavien taidehistorioitsijoiden joukossa. Hänen työtään arvostetaan yhä nykyäänkin, koska se pohjautuu hänen omiin havaintoihinsa. Mi Fulla oli rohkeutta tuoda julki omat näkemyksensä huolimatta siitä, että ne poikkesivat vallalla olleista.
Taide

Pensseli ei ollut Mi Fulle ainoastaan miekka, vaan myös taikasauva, jolla hän herätti henkiin minkä tahansa mihin hän sillä koski riippumatta oliko se kirjoitus vai maalaus. Mi Fulle nämä kaksi taidemuotoa olivat yksi ja sama.
Hänen merkityksensä taidemaalarina liittyy siihen kriitikoiden havaintoon, että hän oli yksi merkittävimmistä maisemamaalauksen niin sanotun eteläisen koulun edustajista.
Mi Fulle kirjoittaminen, tai kalligrafia, muistutti hyvin läheisesti runoutta tai maalaamista. Se edellytti mielen valppautta, jonka hän mieluiten hankki nauttimalla viiniä. Juomalla hän saavutti tilan joka muistutti enemmän innostusta kuin päihtymystä. Mi Fun ystävä, Su Shi, ihaili häntä ja kirjoitti että Mi Fun pensseli on kuin terävä miekka, jota hän käsittelee taitavasti taistelussa tai kuin jousi joka voisi ampua nuolen tuhannen lin päähän.
Toisten mielestä Mi Fu vain jäljitteli suurten kalligrafien tyyliä. Mi Fu vaikuttaa todella olleen taitava jäljittelijä ja joitain hänen tekemiään kopioita on pidetty alkuperäisinä. Mi Fun poika on myös kertonut, että hänen isänsä piti aina työpöytänsä laatikossa Tang- ja Qin-dynastoiden aikaisten kalligrafien töitä mallina. Yöllä hän piti tätä laatikkoa tyynynsä vieressä.
Joidenkin kirjoitusten mukaan Mi Fu teki suurimman osan maalauksistaan elämänsä 7 viimeisen vuoden aikana. Hänen maalauksensa esittävät maisemia puiden peittämistä rinteistä tai kartion muotoisista vuorista, jotka kohoavat utuisen laakson yläpuolelle.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Mi Fu
Käännös suomeksi
Mikkelin viljasiilot ja valssimylly

Mikkelin puretut viljasiilot.
Viljasiilojen tilalle rakennettu kerrostalo
Mikkelin viljasiilot ja valssimylly olivat rakennuskokonaisuus Mikkelissä Mannerheimintien ja Raatihuoneenkadun kulmauksessa. Rakennukset purettiin talven 2018–2019 aikana. Tontille tulee taidemuseo, palvelutalo Saga, pysäköintilaitos ja asuinkerrostalo, joka muistuttaa vanhoja viljasiiloja. Rakennukset saivat purkuluvan, vaikka säilyttämistäkin pohdittiin. Valssimyllyn vanhemman osan oli suunnitellut arkkitehti Väinö Vähäkallio.
Rakennusten purkutyömaata oli valmisteltu syyskuussa 2018, ja purkaminen saatiin päätökseen kevättalvella 2019.
Purettu valssimylly.
Myllyrakennuksen oli rakennuttanut Savon Valssimylly Oy vuonna 1921 Mannerheimintien varteen, suunnittelijana arkkitehti Väinö Vähäkallio. Alkuperäisen rakennuksen vasemmalle puolelle tehtiin jatko-osa vuonna 1941, jolloin myllyn omisti Suomen Osuuskauppojen Keskuskunta. Teräsbetonirakenteisen siilorakennuksen pääpiirustukset ovat signeeranneet 1963 SOK:n rakennusosastolla Armas Lehtinen ja Arthur Elg.
Vuonna 2015 pidetyn tarjouskilpailun ehtona oli rakennusten säilyttäminen. Ely-keskus ja Museovirasto vastustivat purkamista. Tutkimukset osoittivat, ettei siilon sisäosien mikrobeja pystytä poistamaan, ja toisaalta valssimylly ei kestä uudisrakentamisen yhteydessä aiheutuvaa tärinää ja se oli arvioitua huonommassa kunnossa, joten rakennukset saivat purkuluvat.
Tällä hetkellä siiloja ei enää ole, ja tilalle rakennettiin kerrostalo, joka muistuttaa siilojen muotoa.
Aiheesta muualla

Kuvia tai muita tiedostoja aiheesta Mikkelin viljasiilot ja valssimylly Wikimedia Commonsissa
Mikkelin vijasiilojen historiaa (Arkistoitu – Internet Archive), Mikkelin Siilot
Mikkelin satama-alueen Mannerheimintien ja rautatiealueen rakennushistoriaa, Mikkelin kaupunki
Mikkeller

| Mikkeller |
| --- | --- |

Yritysmuoto:  Anpartsselskab (rajavastuuyhtiö)
Perustettu:  2006
Avainhenkilöt:  Mikkel Borg Bjergsø Kristian Klarup Keller
Kotipaikka:   Kööpenhamina, Tanska
Toimiala:  panimo
Tuotteet:  oluet
Liikevaihto:  3,3 milj. € (2011)
Henkilöstö:  10 (2013)
Omistaja:  Mikkel Borg Bjergsø
Kotisivu:  https://blog.mikkeller.dk/
Infobox OKVirheellinen NIMI-arvo: 
Mikkeller on tanskalainen pienpanimo, joka on perustettu vuonna 2006 Kööpenhaminassa. Panimon perustivat kaksi olutharrastajaa Mikkel Borg Bjergsø ja Kristian Klarup Keller tuodakseen kotonaan pantu, laadukas olut tunnetuksi ja luodakseen "oluen ystävät haastavia makuja". Lisäksi inspiraationa toimivat amerikkalaiset panimot, jotka "eivät pelkää leikitellä ja rikkoa rajoja".
Mikkellerin panimotoiminta oli aluksi pientä, kunnes kokeileva olut Beer Geek Breakfast toi panimolle kansainvälistä menestystä. Tämän jälkeen Mikkeller valmistutti aluksi suunnittelemiansa oluita ainoastaan isommissa panimoissa, jolloin kaksikon ei tarvinnut ottaa isoa lainaa kalustohankintoja varten. Vuodesta 2007 Bjergsø on johtanut panimoa yksin, Kellerin siirryttyä journalistin töihin. Mikkeller on sittemmin valittu useasti Tanskan parhaaksi ja kaksi kertaa maailman viidenneksi parhaaksi panimoksi.
Mikkellerin oluita pidetään ainutlaatuisina, sillä monet niistä ovat kokeellisia ja perinteisiä makurajoja rikkovia. Mikkeller on historiansa aikana pannut yli 600 erilaista olutta, ja monista pienpanimoista poiketen Mikkeller on pannut monipuolisesti lähes kaikkia oluttyyppejä. Panimon tahti on huima, esimerkiksi vuoden 2010 aikana Mikkeller esitteli peräti 76 uutta olutta. Joitakin oluita pidetään pysyvästi valikoimassa, mutta useimmat ovat saatavilla vain rajoitetun ajan tai pienissä erissä. Tämä johtuu paitsi erilaisten oluiden määrästä myös siitä, että Mikkellerin tuotteet ovat nykyään olutharrastajien parissa niin haluttuja, ettei se pienpanimona pysty toimittamaan niitä kysyntää vastaavaa määrää.
Panimon oluet pannaan edelleen suurimmaksi osaksi muissa panimoissa, kotimaan lisäksi Belgiassa, Norjassa, Englannissa ja Yhdysvalloissa, mutta kaikki reseptit suunnitellaan Mikkellerin panimolla. Yhteensä vuosituotanto on 8 500 hehtolitraa olutta. Lisäksi Mikkeller tekee tai on tehnyt yhteistuotanto-oluita muiden panimoiden, kuten skottilaisen BrewDogin, tanskalaisen To Ølin, norjalaisten Nøgne Ø:n ja Lervig Aktiebryggerin sekä yhdysvaltalaisten Cigar Cityn ja AleSmithin kanssa.
Mikkellerin oluita myydään yli 40 maassa ja sillä on omia pubejaan yli 30 maassa. Kesäkuussa 2019 se avasi viidennenkymmenennen pubinsa maailmanlaajuisesti ja ensimmäisen pubinsa Suomessa Helsingin Kalevankadulle. Suomessa Mikkellerin oluita on saatavilla hyvin varustetuissa oluthuoneissa ympäri maata. Myös Alko myy joitain Mikkellerin oluita erikois- ja vakiovalikoimassaan.
Aiheesta muualla

Mikkellerin kotisivut
Mia Haglund

| Mia Haglund> Henkilötiedot |
| --- | --- |
Ammatti:  poliitikko
Poliitikko
Puolue:  Vasemmistoliitto
Kotipaikka:  Helsinki
Koulutus:  valtiotieteiden maisteri
Mia Haglund on helsinkiläinen kaupunginvaltuutettu ja Pohjoismaiden vihreän vasemmiston pääsihteeri.
Haglund on työskennellyt eduskunnassa avustajana sekä vasemmistoliiton eduskuntaryhmän ryhmäavustajana.
Politiikka

Haglund toimii kaupunginvaltuutettuna, kaupunkiympäristölautakunnassa, Vasemmistoliiton puoluehallituksessa ja Yhteiskunta-alan korkeakoulutettujen liittovaltuustossa. Feministinen yhteiskuntaa eteenpäinvievä toiminta on hänelle tärkeää.
Milla Toivanen

| Milla Toivanen> Henkilötiedot |
| --- | --- |
Syntynyt: 1972 (ikä 51–52)
Ammatti:  Kuvataiteilija
Milla Toivanen (s 1972) on suomalainen kuvataiteilija, joka asuu ja työskentelee Helsingissä.
Toivanen on taidemaalariliiton jäsen ja opiskellut:
Kuvataideakatemiassa 1996-2000 ja 1994-1996 E.N.S.A.V. de la Cambressa Brysselissä.
Toivasen teoksia Jenny ja Antti Wihurin rahaston, Saastamoisen säätiön, Amos Andersonin taidemuseon, Espoon modernin taiteen museon (EMMA) ja Helsingin taidemuseon kokoelmissa.
Aiheesta muualla

Milla Toivanen Kansallisgallerian kokoelmissa
Taidemaalariliitto: Esittely Milla Toivanen
Painters.fi CV Milla Toivanen
Meksikon Grand Prix 2018

|  Meksikon Grand Prix 2018  |
| --- | --- |
 19. osakilpailu 21 osakilpailusta kaudella 2018. 

Päivämäärä:  28. lokakuuta 2018
Rata:  Autódromo Hermanos Rodríguez
Sijainti:  México, Meksiko
Ratatyyppi:  Moottorirata
Radan pituus:  4,304 km
Kilpailun pituus:  71 kierrosta, 305,354 km
Sää:   Puolipilvinen
Paalupaikka
Kuljettaja:   Daniel Ricciardo   (Red Bull Racing)
Paaluaika:  1.14,759
Palkintokoroke
Voittaja:   Max Verstappen   (Red Bull Racing)
Toinen:   Sebastian Vettel   (Ferrari)
Kolmas:   Kimi Räikkönen   (Ferrari)
Nopein kierros
Kuljettaja:   Valtteri Bottas   (Mercedes)
Kierrosaika:  1.18,741 (kierroksella 65)
Meksikon Grand Prix 2018 (virallisesti Formula 1 Gran Premio de México 2018) oli Formula 1 -kauden 2018 19. osakilpailu, joka ajettiin 28. lokakuuta Autódromo Hermanos Rodríguezin moottoriradalla Méxicossa Meksikossa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 26. lokakuuta | 10:00–11:30 | 18:00–19:30 | 1. vapaat harjoitukset |  Aurinkoinen | 18–20 °C | 23–32 °C | 53–64 % |
| 26. lokakuuta | 14:00–15:30 | 22:00–23:30 | 2. vapaat harjoitukset |  Aurinkoinen | 23–24 °C | 46–48 °C | 32–36 % |
| 27. lokakuuta | 10:00–11:00 | 18:00–19:00 | 3. vapaat harjoitukset |  Pilvinen | 15–16 °C | 17–21 °C | 78–87 % |
| 27. lokakuuta | 13:00–14:00 | 21:00–22:00 | Aika-ajot |  Pilvinen | 18–19 °C | 25–30 °C | 59–62 % |
| 28. lokakuuta | 13:10–15:10 | 21:10–23:10 | Kilpailu |  Puolipilvinen | 18–21 °C | 31–37 °C | 45–55 % |
Lähde:
Tulokset > Aika-ajot

| Sija | Nro | Kuljettaja | Valmistaja | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 3 |  Daniel Ricciardo | Red Bull Racing-TAG Heuer | 1.15,866 | 1.15,845 | 1.14,759 | 1 |
| 2 | 33 |  Max Verstappen | Red Bull Racing-TAG Heuer | 1.15,756 | 1.15,640 | 1.14,785 | 2 |
| 3 | 44 |  Lewis Hamilton | Mercedes | 1.15,673 | 1.15,644 | 1.14,894 | 3 |
| 4 | 5 |  Sebastian Vettel | Ferrari | 1.16,089 | 1.15,715 | 1.14,970 | 4 |
| 5 | 77 |  Valtteri Bottas | Mercedes | 1.15,580 | 1.15,923 | 1.15,160 | 5 |
| 6 | 7 |  Kimi Räikkönen | Ferrari | 1.16,446 | 1.15,996 | 1.15,330 | 6 |
| 7 | 27 |  Nico Hülkenberg | Renault | 1.16,498 | 1.16,126 | 1.15,827 | 7 |
| 8 | 55 |  Carlos Sainz | Renault | 1.16,813 | 1.16,188 | 1.16,084 | 8 |
| 9 | 16 |  Charles Leclerc | Sauber-Ferrari | 1.16,862 | 1.16,320 | 1.16,189 | 9 |
| 10 | 9 |  Marcus Ericsson | Sauber-Ferrari | 1.16,701 | 1.16,633 | 1.16,513 | 10 |
| 11 | 31 |  Esteban Ocon | Force India-Mercedes | 1.16,252 | 1.16,844 |  | 11 |
| 12 | 14 |  Fernando Alonso | McLaren-Renault | 1.16,857 | 1.16,871 |  | 12 |
| 13 | 11 |  Sergio Pérez | Force India-Mercedes | 1.16,242 | 1.17,167 |  | 13 |
| 14 | 28 |  Brendon Hartley | Scuderia Toro Rosso-Honda | 1.16,682 | 1.17,184 |  | 14 |
| 15 | 10 |  Pierre Gasly | Scuderia Toro Rosso-Honda | 1.16,828 | Ei aikaa |  | 20 |
| 16 | 8 |  Romain Grosjean | Haas-Ferrari | 1.16,911 |  |  | 19 |
| 17 | 2 |  Stoffel Vandoorne | McLaren-Renault | 1.16,966 |  |  | 15 |
| 18 | 20 |  Kevin Magnussen | Haas-Ferrari | 1.17,599 |  |  | 16 |
| 19 | 18 |  Lance Stroll | Williams-Mercedes | 1.17,689 |  |  | 17 |
| 20 | 35 |  Sergei Sirotkin | Williams-Mercedes | 1.17,886 |  |  | 18 |
107 % aika: 1.20,870
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen |  Red Bull Racing-TAG Heuer | 71 | 1:38.28,851 | 2 | 25 |
| 2. | 5 |  Sebastian Vettel |  Ferrari | 71 | +17,316 | 4 | 18 |
| 3. | 7 |  Kimi Räikkönen |  Ferrari | 71 | +49,914 | 6 | 15 |
| 4. | 44 |  Lewis Hamilton |  Mercedes | 71 | +1.18,738 | 3 | 12 |
| 5. | 77 |  Valtteri Bottas |  Mercedes | 70 | +1 kierros | 5 | 10 |
| 6. | 27 |  Nico Hülkenberg |  Renault | 69 | +2 kierrosta | 7 | 8 |
| 7. | 16 |  Charles Leclerc |  Sauber-Ferrari | 69 | +2 kierrosta | 9 | 6 |
| 8. | 2 |  Stoffel Vandoorne |  McLaren-Renault | 69 | +2 kierrosta | 15 | 4 |
| 9. | 9 |  Marcus Ericsson |  Sauber-Ferrari | 69 | +2 kierrosta | 10 | 2 |
| 10. | 10 |  Pierre Gasly |  Scuderia Toro Rosso-Honda | 69 | +2 kierrosta | 20 | 1 |
| 11. | 31 |  Esteban Ocon |  Force India-Mercedes | 69 | +2 kierrosta | 11 |  |
| 12. | 18 |  Lance Stroll |  Williams-Mercedes | 69 | +2 kierrosta | 17 |  |
| 13. | 35 |  Sergei Sirotkin |  Williams-Mercedes | 69 | +2 kierrosta | 19 |  |
| 14. | 28 |  Brendon Hartley |  Scuderia Toro Rosso-Honda | 69 | +2 kierrosta | 14 |  |
| 15. | 20 |  Kevin Magnussen |  Haas-Ferrari | 69 | +2 kierrosta | 16 |  |
| 16. | 8 |  Romain Grosjean |  Haas-Ferrari | 68 | +3 kierrosta | 18 |  |
| Kesk. | 3 |  Daniel Ricciardo |  Red Bull Racing-TAG Heuer | 61 | Voimayksikkö | 1 |  |
| Kesk. | 11 |  Sergio Pérez |  Force India-Mercedes | 38 | Jarrut | 13 |  |
| Kesk. | 55 |  Carlos Sainz |  Renault | 28 | Voimayksikkö | 8 |  |
| Kesk. | 14 |  Fernando Alonso |  McLaren-Renault | 3 | Kolarivaurio (Ocon) | 12 |  |
Lähteet:
Brendon Hartley sai 5 sekunnin aikarangaistuksen kolarin aiheuttamisesta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Red Bullit valtasivat eturivin ensimmäistä kertaa sitten Yhdysvaltain GP:n 2013.
Lewis Hamilton varmisti viidennen maailmanmestaruudensa.
Ed O’Neill

| Ed O’Neill |
| --- | --- |
 Ed O’Neill vuonna 2015.
Henkilötiedot
Syntynyt: 12. huhtikuuta 1946 (ikä 78) Youngstown, Ohio, Yhdysvallat
Puoliso:  Catherine Rusoff (1986–)
Näyttelijä
Aktiivisena:  1970 –
Merkittävät roolit:  Al Bundy (Pulmuset) Jay Pritchett (Moderni perhe)
Aiheesta muualla
IMDb 
Elonet
Edward ”Ed” O’Neill (s. 12. huhtikuuta 1946 Youngstown, Ohio) on yhdysvaltalainen näyttelijä. Hänet tunnetaan muun muassa tilannekomediasarjoista Pulmuset ja Moderni perhe.
Muita televisiosarjoja, joissa hän on esiintynyt pääosissa, ovat muun muassa Kovat otteet ja L. A. Dragnet. Hän on myös vieraillut muun muassa sarjoissa West Wing ja Teinitytön kasvatusopas, jossa hän näytteli pienen roolin Pulmuset-kollegansa Katey Sagalin roolihahmon entisenä poikaystävänä.
Yksityiselämä

O’Neill kasvoi amerikanirlantilaisessa, katolilaisessa perheessä.
Hänellä on musta vyö brasilialaisessa jujutsussa.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1980 | Sodan koirat | Terry |  |
| 1980 | Yön kuningas | etsivä Schreiber |  |
| 1983 | When Your Lover Leaves | Mack Sher |  |
| 1985 | Braker | Danny Buckner |  |
| 1986 | A Winner Never Quits | Whitey Wyshner |  |
| 1986 | Popeye Doyle | Jimmy ”Popeye” Doyle |  |
| 1987 | Right to Die | oma itsensä |  |
| 1989 | Disorganized Crime | George Denver | independent-elokuva |
| 1989 | Kyttäkaksikko | Brannigan |  |
| 1990 | Ford Fairlane | luutnantti Amos |  |
| 1990 | Vaarallinen syrjähyppy | Wilbur Meany |  |
| 1991 |  Dutch | Dutch Dooley |  |
| 1991 | The Whereabouts of Jenny | Jimmy O'Meara |  |
| 1992 | Wayne's World | Glen |  |
| 1993 | Wayne's World 2 | Glen |  |
| 1994 | Pikku jättiläiset | Kevin O'Shea |  |
| 1994 | Blue Chips - kovat panokset | Ed |  |
| 1995 | W.E.I.R.D. World | tohtori Monochian |  |
| 1997 | Prefontaine - kiitävät sekunnit | Bill Dellinger |  |
| 1997 | Espanjalainen vanki | FBI Team Leader |  |
| 1999 | Bone Collector | etsivä |  |
| 2000 | Lucky Numbers | Dick Simmons |  |
| 2001 | Vauvani mun ja sun | Norman Pinkney |  |
| 2004 |  Spartan | tuomari Laura Burch |  |
| 2005 | Steel Valley | kongressimies |  |
| 2005 | In the Game | Buzz | lyhytelokuva |
| 2006 | Inseparable | Alan |  |
| 2008 | Redbelt | Hollywoodin tuottaja |  |
| 2010 | Lost Masterpieces of Pornography | Chief Justice | lyhytelokuva |
| 2010 | Delicious Peace Grows in a Ugandan Coffee Bean | oma itsensä | lyhytelokuva, dokumenttielokuva |
| 2012 | Räyhä-Ralf | herra Litwak | äänirooli |
| 2016 | Doria etsimässä | Hank | äänirooli |
| 2017 | Sun Dogs | Bob Garrity |  |
Filmografia > Televisiosarjat

| Vuosi | Sarja | Rooli | Huomioita |
| --- | --- | --- | --- |
| 1984-1990 | Miami Vice | oma itsensä |  |
| 1987-1997 |  Pulmuset | Al Bundy |  |
| 1988-1991 | Midnight Caller | Hank |  |
| 2000 | The 10th Kingdom | trollikuningas Relish | minisarja |
| 2001 | Big Apple | etsivä Michael Moore | minisarja |
| 2003- | L.A. Dragnet | oma itsensä |  |
| 2004 | West Wing | kuvernööri Eric Baker | vieraileva rooli |
| 2005 | Teinitytön kasvatusopas | Cate Hennessyn entinen poikaystävä | vieraileva rooli |
| 2007 | John from Cincinnati | Bill Jacks | minisarja |
| 2009-2020 | Moderni perhe | Jay Pritchett |  |
| 2011 | Kick Buttowski: Suburban Daredevil | ukki | äänirooli, 1 jakso |
| 2011 | Mainio Manu | pormestari Johnson | äänirooli, 1 jakso |
| 2012 | Madagascarin pingviinit | Orson | äänirooli, 1 jakso |
| 2015 | Family Guy | Bud Swanson | äänirooli, 1 jakso |
Aiheesta muualla

Ed O’Neill Internet Movie Databasessa. (englanniksi)
Moomin’s Tale

| Moomin’s Tale |
| --- | --- |

Kehittäjä:  Sunsoft
Julkaisija:  Sunsoft
Julkaistu:  2000
Lajityyppi:  toimintaseikkailu, tasohyppely
Pelimuoto:  yksinpeli
Ikäluokitus:  ESRB: E
Alusta:  Game Boy Color
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK  : 
Moomin’s Tale (jap. ムーミンの大冒険, Mūmin no Daibōken) on Sunsoftin kehittämä ja julkaisema toiminta- ja tasohyppelypeli, joka julkaistiin Game Boy Colorille vuonna 2000. Peli perustuu Tove Janssonin Muumi-kirjoihin, mutta pelin tapahtumat sijoittuvat Muumilaakson tarinoita -animaatiosarjaan. Pelissä on kuusi erilaista tarinaa, joissa kaikissa pelattavana hahmona toimii Muumipeikko.
Mi (kana)

み hiraganalla tai ミ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /mi/, ja ne ovat kana-aakkostojen 32. sijalla ma- ja mu-tavujen välissä.
Alkuperä

Hiragana み on johdettu man'yōgana-merkistön kautta kanjista 美 ja katakana ミ kanjista 三.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « mi ».
Kirjoitus

Hiragana み kirjoitetaan kahdella vedolla:
Lyhyt vaakaveto vasemmalta oikealle, käännös ja diagonaalinen veto alas vasemmalle, lenkki ja päätös oikealle.
Pystyveto, joka leikkaa edellisen vedon loppuosan ja kaareutuu hieman vasemmalle.
Katakana ミ kirjoitetaan kolmella vedolla:
Hieman laskeutuva vaakaveto vasemmalta oikealle.
Samantyyppinen veto edellisen alapuolelle.
Edelleen samanlainen veto alimmaiseksi.
Tietotekniikassa

Unicode-merkinnät:
み: U+307F
ミ: U+30DF
Vetojen järjestys merkille み.
Vetojen järjestys merkille ミ.
Mielikki Ivalo

Mielikki Anna-Marie Ivalo (o.s. Wikström; 21. syyskuuta 1907 Sääksmäki – 20. maaliskuuta 1995 Marbella, Espanja) oli suomalainen kirjailija ja joogaohjaaja.
Mielikki Ivalon vanhemmat olivat kuvanveistäjä Emil Wikström ja Alice Henrietta Högström. Hän oli naimisissa vuodesta 1927 kirjailija Santeri Ivalon pojan suurlähettiläs Asko Ivalon kanssa, ja perhe ehti asua muun muassa Tallinnassa, Tukholmassa, Moskovassa, Pariisissa, Haagissa, Istanbulissa, Ankarassa, Teheranissa, Karachissa, Roomassa ja New Delhissä.
Jäätyään leskeksi Mielikki Ivalo kirjoitti 1970-luvulla neljä muistelmateosta, joissa kuvattiin diplomaattiperheen värikästä elämää eri asemapaikoissa ympäri maailmaa. Mielikki Ivalo oli myös yksi ensimmäisiä suomalaisia joogaohjaajia yhdessä oopperalaulaja Ture Aran kanssa.
Mielikki Ivalon sisar Estelle avioitui viulisti ja musiikkikriitikko Yrjö Suomalaisen kanssa. Estelle ja Yrjö Suomalaisen lapsia olivat pilapiirtäjä Kari Suomalainen ja oopperalaulaja Maaria Eira.
Teoksia

Jooga: Tie terveyteen ja uuteen elämäntapaan. Seepra-sarja 34. WSOY 1970, 2. korj. painos 1971, 3. painos 1972.
Vanavedessä: Nuoren diplomaattiparin vaiheita. Weilin & Göös 1973.
Puuskatuulessa: Diplomaattiparin elämää rauhan ja sodan vuosina 1937–1947. Weilin & Göös 1974.
Pyörteissä: Diplomaattiperheen elämää sodanjälkeisessä Euroopassa ja Aasiassa. Weilin & Göös 1977.
Istanbulista Intiaan: Diplomaatinrouvan matkassa neljässä maanosassa. Weilin & Göös 1979.
Visavuoren paljasjalka: Nuoruudenmuistoja ja päiväkirjoja vuosilta 1907–1927, toimittanut Pirjo Tuominen. Weilin & Göös 1984.
Visaviidan ilta. Omakustanne, Kokemäki 1992.
Aiheesta muualla

Mielikki Ivalon muistokirjoitus Helsingin Sanomissa.
Mighty Morphin Power Rangers (1. tuotantokausi)

| Mighty Morphin Power Rangers (1>  tuotantokausi) |
| --- | --- |
Alkuperämaa:   Yhdysvallat
Alkuperäiskieli:  englanti
Verkko:  Fox Kids
Esitetty:  28. elokuuta 1993 – 23. toukokuuta 1994
Jaksoja:  60
Seuraaja:  Mighty Morphin Power Rangers (2. tuotantokausi)
Mighty Morphin Power Rangersin 1. tuotantokautta alettiin esittämään yhdysvalloissa 28. elokuuta 1993 Fox Kids -kanavalla. Sarjassa seurattiin viittä, myöhemmin kuutta, teiniä joille viisas ja hyväntahtoinen tietäjä Zordon antoi kyvyn muuttua Power Rangereiksi. Näiden teinien tehtävänä oli estää pahaa avaruusnoitaa Rita Repulsaa valloittamasta maailmaa. Sarjan loivat Haim Saban ja Shuki Levy. Ensimmäisellä tuotantokaudella käytettiin lavaste-, asu- ja kuvamateriaalia japanilaisesta Super Sentai -sarjasta Kyōryū Sentai Zyuranger. Ensimmäinen tuotantokausi sisältää yhteensä 60 jaksoa, joista viimeinen esitettiin yhdysvalloissa 23. toukokuuta 1994. Suomessa sarjaa esitettiin PTV-kanavalla 11. huhtikuuta 1995 alkaen.
Kauden viisi supersankaria ovat: Jason Lee Scott (St. John), Trini Kwan (Trang), Zack Taylor (Jones), Kimberly Hart (Johnson), ja Billy Cranston (Yost), joille Zordon (Fielding) on antanut kyvyn muuttua "Power Rangereiksi" estääkseen Rita Repulsan ilkeät suunnitelmat. Myöhemmin ensimmäisellä kaudella, Tommy Oliver (Frank) esitellään aluksi vihollisena, mutta myöhemmin hänestä tulee kuudes jäsen ja varajohtaja ryhmään. Ensimmäisellä kaudella esiteltiin myös Power Rangersin pitkäaikaiset kevennyshahmot Bulk ja Skull (Schrier ja Narvy), jotka olivat kaksi kovanaamaa rangereiden käymässä Angel Groven lukiossa.
Tuotantokauden ensimmäiset 30 jaksoa julkaistiin yhdysvalloissa DVD:llä 21. elokuuta 2012 ja jälkimmäiset 30 jaksoa julkaistaan 20. marraskuuta 2012. Kausi on aiemmin julkaistu Saksassa 25. toukokuuta 2007. Saksalaisilta levyiltä kaikki 60 jaksoa löytyvät kuudelta eri DVD-levyltä.
Rooleissa > Päärooleissa

| 0 | 1 | 2 |
| --- | --- | --- |
|  Austin St. John  | … |  Jason Lee Scott (Punainen Ranger)   |
|  Walter Jones  | … |  Zack Taylor (Musta Ranger)   |
|  David Yost  | … |  Billy Cranston (Sininen Ranger)   |
|  Thuy Trang  | … |  Trini Kwan (Keltainen Ranger)   |
|  Amy Jo Johnson  | … |  Kimberly Ann Hart (Vaaleanpunainen Ranger)   |
|  Jason David Frank  | … |  Tommy Oliver (Vihreä Ranger) (jaksot 17–35 ja 49-60)   |
|  David Fielding  | … |  Zordon   |
|  Richard Steven Horvitz  | … |  Alpha 5 (ääni)   |